OpenLLM-France/wikimedia huggingface dataset:
# Club Zero

Club Zero és una pel·lícula de thriller de comèdia negra de 2023 coproduïda internacionalment, dirigida i produïda per Jessica Hausner, a partir d'un guió de la mateixa Hausner i de Géraldine Bajard. És protagonitzada per Mia Wasikowska, Mathieu Demy, Elsa Zylberstein, Amir El-Masry i Sidse Babett Knudsen. S'ha doblat i subtitulat al català.
La pel·lícula va ser seleccionada per competir per la Palma d'Or al 76è Festival de Canes, on es va projectar per primer cop el 22 de maig de 2023.
Es va estrenar als cinemes de França a càrrec de BAC Films el 27 de setembre de 2023. La distribuïdora austríaca Filmladen la va programar pel 17 de novembre. Film Movement la va distribuir als Estats Units.

## Referències

* ↑ «Club Zero». Goita què fan, ara!. [Consulta: 18 setembre 2024].
* ↑ Tartaglione, Nancy. «Cannes Film Festival Lineup: Haynes, Anderson, Glazer, Kore-Eda, Wenders In Competition – Full List». Deadline Hollywood, 13-04-2023. [Consulta: 13 abril 2023].
* ↑ mraultpauillac. «The Screenings Guide of the 76th Festival de Cannes» (en anglès americà). Festival de Cannes, 10-05-2023. [Consulta: 10 maig 2023].
* ↑ «Club Zero» (en francès). BAC Films. [Consulta: 29 juliol 2023].
* ↑ «Club Zero» (en alemany). Filmladen Filmverleih. [Consulta: 29 juliol 2023].
* ↑ Keslassy, Elsa (26 October 2023). «Jessica Hausner's Cannes Competition Film 'Club Zero' Lands U.S. Distribution (EXCLUSIVE)». Variety.
# Al Qama

Àlqama (àrab: علقمة, ʿAlqama; el nom també és transcrit a vegades com a Al-Qama, Al Kama, Alqam, Alkamar o Alkma) (? - Covadonga, 28 de maig de 722) va ser un general musulmà.
Destacat al nord de la península Ibèrica al començament del segle viii, per ordre de Munuza, governador d'Astúries, va comandar un destacament acompanyat d'Oppas, arquebisbe de Tulàytula, amb la missió d'acabar amb la revolta de Pelai a la zona. Va fracassar en el seu afany de pacificació i fou sorprès i mort a la batalla de Covadonga el 28 de maig del 722.
El seu probable fill, Abd-ar-Rahman ibn Àlqama, fou valí d'Arbuna.

## Referències

* ↑ (castellà) Luis Suárez Fernández. Historia de España antigua y media Arxivat 2014-10-27 a Wayback Machine. Vol.1, p.144
* ↑ (anglès) Abd al-Wāḥid Dhannūn Ṭāhā, The Muslim conquest and settlement of North Africa and Spain, p.189
# Districte de Sorokine

Districte de Sorokine o Krasnodon (en ucraïnès Сорокинський район, Краснодонський район) és un raión o districte d'Ucraïna a la província de Luhansk. La capital és la ciutat de Sorokine.
Comprèn una superfície de 1400 km².

## Demografia

Segons estimació 2010 tenia una població total de 31550 habitants.

## Altres dades

El codi KOATUU és 4421400000. El codi postal 94415 i el prefix telefònic +380 6462.

## Referències

* Oficina d'estadístiques d'Ucraïna. (en ucraïnès)

## Enllaços externs

* Lloc web oficial Arxivat 2014-02-23 a Wayback Machine..
# Zassétxnoie

Zassétxnoie (Засечное en rus) - és un poble de l'óblast de Penza, a Rússia, que el 2015 tenia 10.906 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Disulfodadsonita

La disulfodadsonita és un mineral de la classe dels sulfurs.

## Característiques

La disulfodadsonita és una sulfosal de fórmula química Pb$_{11}$Sb$_{13}$S$_{30}$(S₂)$_{0.5}$. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema triclínic. És l'homeotip lliure de clor de la dadsonita, estabilitzat per ions disulfur, (S₂)$^{2-}$.

## Formació i jaciments

Va ser descoberta a les pedreres de Ceragiola, a la localitat de Seravezza, dins la província de Lucca (Toscana, Itàlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Disulfodadsonite» (en anglès). Mindat. [Consulta: 19 agost 2019].
# Ca Tomaset

Ca Tomaset és una obra noucentista de Gandesa (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici d'habitatges consistent en planta baixa, dues plantes d'habitatge i una de golfes. Les façanes són de paredat. Cornisa motllurada de separació entre plantes. Hi ha obertures a totes les plantes, emmarcades amb ressalt de maó a les plantes superiors i emmarcat de pedra en planta baixa. Hi ha balcons en planta primera i segona amb llosanes de pedra.

## Història

Al local comercial de la planta baixa hi ha el celler de Bàrbara Forés.

## Referències

* 1 2 «Ca Tomaset». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].
# Cal Janot (la Pedra)

Cal Janot és una masia del poble de la Pedra, al municipi de la Coma i la Pedra, a la Vall de Lord (Solsonès).

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pàg. 227
* ↑ Aquesta és la denominació que apareix al mapa de l'ICC, al padró municipal de l'Ajuntament i al llibre Masies del Solsonès
# Bugøynes

Bugøynes (finès Pykeijä) és una vila pertanyent administrativament al municipi de Sør-Varanger, al comtat noruec de Finnmark. Té 230 habitants. No hi ha dades de superfície. El poble se situa a 500 quilòmetres del cercle polar àrtic. La vila té la peculiaritat que una gran part de la població parla finès.

## Referències

* ↑ «Nuclis urbans. Població i superfície dels municipis» (en noruec). Statistisk sentralbyrå, 01-01-2013.
# Caecilia de vectigalibus

Caecilia de vectigalibus va ser una llei establerta l'any 62 aC (603 de la fundació de Roma) que lliurava a les terres i els ports d'Itàlia del pagament de les taxes de portòria. Després d'aquesta llei l'única vectigàlia que es pagava era la vicesima, segons Dió Cassi i Ciceró.
Quan eren cònsols Luci Afrani i Quint Cecili Metel Celer la va proposar el pretor Quint Cecili Metel Nepot.

## Referències

* ↑ Dió Cassi. Historia romana (Ῥωμαικὴ ἱστορία), XXXVII, 51
* ↑ Ciceró. Epistulae ad Atticum, II, 16
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta d Vicente de Lalama, 1840, p. 26 [Consulta: 19 abril 2022].
# Cal Mestres (Avinyonet del Penedès)

Cal Mestres és un edifici del municipi d'Avinyonet del Penedès (Alt Penedès) protegit com a bé cultural d'interès local.

## Descripció

És una casa entre mitgeres i fent cantonada, composta de planta baixa i pis. Superfície de façana dividida en trams per línies motllurades horitzontals i segmentades verticals. Portal d'arc de mig punt adovellat amb inscripció superior. Balcons d'un sol portal al primer pis. Finestra lateral amb marc, ampit i llindes de pedra. Finestra inferior amb reixa interessant. Coronament amb reixa de terrat.

## Referències

* ↑ «Cal Mestres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Cal Mestre Gifré

Cal Mestre Gifré és un masia situada al municipi Riner, a la comarca catalana del Solsonès.

## Referències

* ↑ «Cal Mestre Gifré». Gran Enciclopèdia Catalana. Barcelona: Grup Enciclopèdia Catalana.
# Cal Met (Sora)

Cal Met és una masia de Sora (Osona) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular, de petites dimensions construïda amb murs de pedra i morter i recentment restaurada amb construccions de pedra i ciment i arrebossat. La primera construcció és datada en una de les llindes amb la inscripció: "1864. JOAN PARERA". La reforma del segle XX també està datada a l'exterior de la casa amb la següent inscripció: "REFORMA 1968".

## Història

Tot i que la casa és una construcció del segle xix, aquesta ocupa l'emplaçament d'una construcció propera a l'antic camí ral que anava de Sant Quirze de Besora a Berga i que passava per la posada de Can Juandó.

## Referències

* 1 2 «Cal Met». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Cal Fideuer

Cal Fideuer és una obra del municipi de Rubí (Vallès Occidental) protegida com a bé cultural d'interès local.

## Descripció

Edifici entre mitgeres de planta rectangular i planta i dos pisos. La coberta és plana i presenta una barana d'obra. Al primer pis hi ha un balcó doble i al segon trobem finestres balconeres. La porta d'entrada ha estat remodelada per una restauració. La façana presenta una part arrebossada de color ataronjat i aplacats de guix de tons grisos i aplacats. El nom de la casa fa referència al propietari, senyor Aliart, que tenia una fàbrica de pasta al proper carrer Sant Cugat.

## Història

El nom de la casa fa referència al propietari, senyor Aliart, que tenia una fàbrica de pasta al proper carrer Sant Cugat.

## Referències

* 1 2 3 «Cal Fideuer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Bus S-100

El bus S-100 o IEEE696-1983 (obsolet), va ser un bus d'ordinador dissenyat a principis del 1974 com a part de l'Altair 8800, considerat avui com el primer «ordinador personal» (o almenys el primer «microordinador», en la mesura que va ser dissenyat per als aficionats i no el públic en general). El bus S-100 va ser el primer bus estàndard per a la indústria dels microordinadors. Ordinadors S-100, que consisteix en el processador i les targetes d'expansió, van ser produïts per diverses fabricants. El bus S-100 va servir de base per als constructors d'ordinadors casolans (per exemple, el Homebrew Computer Club) que van implementar controladors de dispositius per a CP/M i MP/M. Aquests microordinadors S-100 cobrien tota la gamma, des de joguines per a aficionats a estacions de treball de petites empreses, i van ser el zenit del món dels microordinadors, fins a l'adveniment de l'IBM PC (que alguns d'ells van superar).

## Referències

* ↑ «S-100 bus» (en anglès). expert.com. [Consulta: 6 febrer 2010].

## Vegeu també

* IMSAI

## Enllaços externs

* IEEE, «IEEE Standard, 696 Interface Devices», 1983 Arxivat 2011-12-10 a Wayback Machine. PDF
* «S100 Computers», un lloc web que conté moltes fotos de les targetes, la documentació, i la història.
# CHV

CHV té els següents significats:
* Chilevisión, canal de televisió de Xile
* chv també és el codi ISO 639-3 del txuvaix, llengua parlada a la república de Txuvàixia (Rússia)
# Camariñas

Camariñas és un municipi de la província de la Corunya a Galícia. Pertany a la Comarca da Terra de Soneira. És situada a la costa da Morte, al costat de Vimianzo, entre l'oceà Atlàntic i la ria de Camariñas.
Evolució demogràfica :
| 1900 | 1930 | 1950 | 1981 | 2004 |
| 4.153 | 5.288 | 5.707 | 7.220 | 6.502 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Camariñas (San Xurxo)
* Camelle (O Espírito Santo)
* A Ponte do Porto (San Pedro)
* Xaviña (Santa María)

## Galeria d'imatges

* Cap Vilán a San Xurxo de Camariñas
* Far del Cap Vilán
* Far del Cap Vilán
# Camarma de Esteruelas

Camarma de Esteruelas és un municipi de la Comunitat de Madrid (Espanya). El 2020 tenia 7.437 habitants.
# Campionat del món de ciclisme en pista de 2000

El Campionat Mundial de Ciclisme en Pista de 2000 es va celebrar a Manchester (Anglaterra) entre el 25 i el 29 d'octubre de 2000. Les competicions es van celebrar al Velòdrom de Manchester. En total es va competir en 12 disciplines, 8 de masculines i 4 de femenines.

## Resultats
### Masculí

| Prova | | | |
| Velocitat individual | Jan Van Eijden Alemanya | Laurent Gané França | No concedit |
| Velocitat per equips | França Laurent Gané Florian Rousseau Arnaud Tournant | Regne Unit Chris Hoy Craig MacLean Jason Queally | Espanya José Antonio Villanueva José Antonio Escuredo Salvador Melià |
| Persecució individual | Jens Lehmann Alemanya | Stefan Steinweg Alemanya | Rob Hayles Regne Unit |
| Persecució per equips | Alemanya Jens Lehmann Sebastian Siedler Daniel Becke Guido Fulst | Regne Unit Chris Newton Paul Manning Bradley Wiggins Jonathan Clay | França Cyril Bos Philippe Gaumont Damien Pommereau Jérôme Neuville |
| Quilòmetre contrarellotge | Arnaud Tournant França | Sören Lausberg Alemanya | Jason Queally Regne Unit |
| Cursa per punts 40 km | Joan Llaneras Espanya | Matthew Gilmore Bèlgica | Franz Stocher Àustria |
| Keirin | Frédéric Magné França | Jens Fiedler Alemanya | Pavel Buráň Txèquia |
| Madison 50 km | Stefan Steinweg Erik Weispfennig Alemanya | Isaac Gálvez Joan Llaneras Espanya | Juan Curuchet Edgardo Simón Argentina |

### Femení

| Prova | | | |
| Velocitat individual | Natàl·lia Markovnitxenko Belarús | Lori-Ann Muenzer Canadà | Katrin Meinke Alemanya |
| Persecució individual | Yvonne McGregor Regne Unit | Judith Arndt Alemanya | Elena Tchalykh Rússia |
| 500 metres contrarellotge | Natàl·lia Markovnitxenko Belarús | Jiang Cuihua R.P. de la Xina | Yan Wang R.P. de la Xina |
| Cursa per punts 25 km | Marion Clignet França | Judith Arndt Alemanya | Olga Slyusareva Rússia |

## Medaller

| Pos. | País | Or | Plata | Bronze | Total |
| 1 | Alemanya | 4 | 5 | 1 | 10 |
| 2 | França | 4 | 1 | 1 | 6 |
| 3 | Belarús | 2 | | | 2 |
| 4 | Regne Unit | 1 | 2 | 2 | 5 |
| 5 | Espanya | 1 | 1 | 1 | 3 |
| 6 | R.P. de la Xina | | 1 | 1 | 2 |
| 7 | Bèlgica | | 1 | | 1 |
| 7 | Canadà | | 1 | | 1 |
| 9 | Rússia | | | 2 | 2 |
| 10 | Argentina | | | 1 | 1 |
| 10 | Àustria | | | 1 | 1 |
| 10 | Txèquia | | | 1 | 1 |

## Enllaços externs

* Resultats de 2000 a la web de l'UCI Arxivat 2016-03-03 a Wayback Machine.
# Campionat del món de ciclisme en pista de 1999

El Campionat Mundial de Ciclisme en Pista de 1999 es va celebrar a Berlín (Alemanya) entre el 20 i el 24 d'octubre de 1999. Les competicions es van celebrar al Velòdrom de Berlín. En total es va competir en 12 disciplines, 8 de masculines i 4 de femenines.

## Resultats
### Masculí

| Prova | | | |
| Velocitat individual | Laurent Gané França | Jens Fiedler Alemanya | Florian Rousseau França |
| Velocitat per equips | França Laurent Gané Florian Rousseau Arnaud Tournant | Regne Unit Chris Hoy Craig MacLean Jason Queally | Alemanya Sören Lausberg Stefan Nimke Eyk Pokorny |
| Persecució individual | Robert Bartko Alemanya | Jens Lehmann Alemanya | Mauro Trentini Itàlia |
| Persecució per equips | Alemanya Guido Fulst Robert Bartko Daniel Becke Jens Lehmann Christian Lademann (q) Olaf Pollack (q) | França Cyril Bos Philippe Ermenault Francis Moreau Jérôme Neuville | Rússia Vladislav Boríssov Edouard Gritsoun Aleksei Màrkov Denís Smislov |
| Quilòmetre contrarellotge | Arnaud Tournant França | Shane Kelly Austràlia | Stefan Nimke Alemanya |
| Cursa per punts 40 km | Bruno Risi Suïssa | Vassil Iàkovliev Ucraïna | Ho-Sung Cho Corea del Sud |
| Keirin | Jens Fiedler Alemanya | Anthony Peden Nova Zelanda | Laurent Gané França |
| Madison 50 km | Isaac Gálvez Joan Llaneras Espanya | Jimmi Madsen Jakob Piil Dinamarca | Andreas Kappes Olaf Pollack Alemanya |

### Femení

| Prova | | | |
| Velocitat individual | Félicia Ballanger França | Michelle Ferris Austràlia | Tanya Dubnicoff Canadà |
| Persecució individual | Marion Clignet França | Judith Arndt Alemanya | Rasa Mazeikyte Lituània |
| 500 metres contrarellotge | Félicia Ballanger França | Jiang Cuihua R.P. de la Xina | Ulrike Weichelt Alemanya |
| Cursa per punts 25 km | Marion Clignet França | Judith Arndt Alemanya | Sarah Ulmer Nova Zelanda |

## Medaller

| Pos. | País | Or | Plata | Bronze | Total |
| 1 | França | 7 | 1 | 2 | 10 |
| 2 | Alemanya | 3 | 4 | 4 | 11 |
| 3 | Espanya | 1 | | | 1 |
| 3 | Suïssa | 1 | | | 1 |
| 5 | Austràlia | | 2 | | 2 |
| 6 | Nova Zelanda | | 1 | 1 | 2 |
| 7 | R.P. de la Xina | | 1 | | 1 |
| 7 | Dinamarca | | 1 | | 1 |
| 7 | Regne Unit | | 1 | | 1 |
| 7 | Ucraïna | | 1 | | 1 |
| 11 | Itàlia | | | 1 | 1 |
| 11 | Corea del Sud | | | 1 | 1 |
| 11 | Canadà | | | 1 | 1 |
| 11 | Rússia | | | 1 | 1 |
| 11 | Lituània | | | 1 | 1 |

## Enllaços externs

* Resultats de 1999 a la web de l'UCI Arxivat 2011-07-22 a Wayback Machine.
# Campionat del món de ciclisme en pista de 1994

El Campionat Mundial de Ciclisme en Pista de 1994 es va celebrar a Palerm (Itàlia) entre el 15 i el 20 d'agost de 1994. Les competicions es van celebrar al Velòdrom Paolo Borsellino. En total es va competir en 11 disciplines, 8 de masculines i 3 de femenines. En aquesta edició van es va disputar per últim cop les proves de Mig fons darrere moto i Tàndem.

## Resultats
### Masculí

| Prova | | | |
| Velocitat individual | Marty Nothstein Estats Units | Darryn Hill Austràlia | Michael Hübner Alemanya |
| Tàndem | França Fabrice Colas Frédéric Magné | Alemanya Emanuel Raasch Jens Glücklich | Itàlia Federico Paris Roberto Chiappa |
| Persecució individual | Chris Boardman Regne Unit | Francis Moreau França | Jens Lehmann Alemanya |
| Persecució per equips | Alemanya Andreas Bach Guido Fulst Jens Lehmann Danilo Hondo | Estats Units Mariano Friedick Dirk Copeland Carl Sundquist Adam Laurent | Austràlia Brett Aitken Stuart O'Grady Rodney McGee Tim O'Shannessy |
| Quilòmetre contrarellotge | Florian Rousseau França | Erin Hartwell Estats Units | Shane Kelly Austràlia |
| Cursa per punts | Bruno Risi Suïssa | Jan Bo Petersen Dinamarca | Franz Stocher Àustria |
| Keirin | Marty Nothstein Estats Units | Michael Hübner Alemanya | Federico Paris Itàlia |
| Darrere moto | Carsten Podlesch Alemanya | Roland Königshofer Àustria | Alessandro Tresin Itàlia |

### Femení

| Prova | | | |
| Velocitat individual | Galina Enioukhina Rússia | Félicia Ballanger França | Oksana Grishina Rússia |
| Persecució individual | Marion Clignet França | Svetlana Samokhalova Rússia | Janie Eickhoff Estats Units |
| Cursa per punts | Ingrid Haringa Països Baixos | Svetlana Samokhalova Rússia | Ludmilla Gorojanskaja Belarús |

## Medaller

| Pos. | País | Or | Plata | Bronze | Total |
| 1 | França | 3 | 2 | 0 | 5 |
| 2 | Alemanya | 2 | 2 | 2 | 6 |
| 3 | Estats Units | 2 | 2 | 1 | 5 |
| 4 | Rússia | 1 | 2 | 1 | 4 |
| 5 | Països Baixos | 1 | 0 | 0 | 1 |
| 5 | Regne Unit | 1 | 0 | 0 | 1 |
| 5 | Suïssa | 1 | 0 | 0 | 1 |
| 8 | Austràlia | 0 | 1 | 2 | 3 |
| 9 | Àustria | 0 | 1 | 1 | 2 |
| 10 | Dinamarca | 0 | 1 | 0 | 1 |
| 11 | Itàlia | 0 | 0 | 3 | 3 |
| 12 | Belarús | 0 | 0 | 1 | 1 |
| | TOTAL | 11 | 11 | 11 | 33 |

## Enllaços externs

* Resultats a la web de l'UCI
# Cal Tomàs

«Cal Tomàs» té aquests significats:
* Cal Tomàs (Abella de la Conca), masia
* Cal Tomàs (la Baronia de Rialb), casa
* Cal Tomàs (Castellcir), masia
* Cal Tomàs de Selvanera, casa a Torrefeta i Florejacs
# Can Puig (Sant Martí de Llémena)

Can Puig és una masia de Sant Martí de Llémena (Gironès) inclosa a l'Inventari del Patrimoni Arquitectònic de Catalunya.

## Descripció

És un conjunt format per una masia i una pallissa. La pallissa, d'una nau, de parets de pedra volcànica i teulat a dues aigües, amb carener perpendicular a la façana, és de planta rectangular i té un forjat intermedi de fusta. És molt senzilla. Els cairats es veuen cremats.
La masia està molt modificada. A la façana principal cal ressaltar la porta i el balcó de llinda planera amb la inscripció: LLORENÇ COSTA 1702. La de la porta té també una creu i figures mig esborrades. Resta també una finestra de modillons. El teulat és a dues aigües i amb el carener asimètric i perpendicular a la façana principal. Presenta una casa nova adossada a la part posterior. L'interior presenta portes de pedra treballada. A les llindes hi ha la data: 1702.

## Referències

* 1 2 3 4 5 «Mas Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2017].
# Campionats del món de ciclocròs de 1982

Els Campionats del món de ciclocròs de 1982 foren la 33a edició dels mundials de la modalitat de ciclocròs i es disputaren el 20 i 21 de febrer de 1982 a Lanarvily, Bretanya, França. Foren tres les proves disputades.

## Resultats

| Prova | Or | Plata | Bronze |
| Cursa elit | Roland Liboton | Albert Zweifel | Hennie Stamsnijder |
| Cursa amateur | Miloš Fišera | Radomír Šimůnek | Ueli Müller |
| Cursa júnior | Beat Schumacher | Erwin Nijboer | Radovan Fořt |

## Classificacions
### Classificació de la prova elit

| Pos. | Ciclista | País | Temps |
| | Roland Liboton | Bèlgica | 1 h 06 min 36 s |
| | Albert Zweifel | Suïssa | + 0:02 |
| | Hennie Stamsnijder | Països Baixos | + 0:43 |
| 4 | Robert Vermeire | Bèlgica | + 1:19 |
| 5 | Reimund Dietzen | RFA | + 1:56 |
| 6 | Johan Ghyllebert | Bèlgica | + 2:13 |
| 7 | Gilles Blaser | Suïssa | + 2:22 |
| 8 | Dieter Uebing | RFA | + 2:49 |
| 9 | Rein Groenendaal | Països Baixos | + 3:13 |
| 10 | Klaus-Peter Thaler | RFA | + 3:30 |

### Classificació de la prova amateur

| Pos. | Cycliste | Pays | Temps |
| | Miloš Fišera | Txecoslovàquia | 52 min 38 s |
| | Radomír Šimůnek | Txecoslovàquia | + 0:00 |
| | Ueli Müller | Suïssa | + 0:00 |
| 4 | Hans Boom | Països Baixos | + 0:00 |
| 5 | Vito Di Tano | Itàlia | + 0:00 |
| 6 | Ivan Messelis | Bèlgica | + 0:00 |
| 7 | Jean-Yves Plaisance | França | + 0:06 |
| 8 | Petr Klouček | Txecoslovàquia | + 0:06 |
| 9 | Fritz Saladin | Suïssa | + 0:10 |
| 10 | Herman Snoeyink | Països Baixos | + 0:12 |

### Classificació de la prova júnior

| Pos. | Cycliste | Pays | Temps |
| | Beat Schumacher | Suïssa | 43 min 06 s |
| | Erwin Nijboer | Països Baixos | + 0:04 |
| | Radovan Fořt | Txecoslovàquia | + 1:02 |
| 4 | Christopher Young | Regne Unit | + 1:08 |
| 5 | Peter Hric | Txecoslovàquia | + 1:30 |
| 6 | Maurizio Vandelli | Itàlia | + 1:54 |
| 7 | Timothy Gould | Regne Unit | + 1:57 |
| 8 | Klaus-Dieter Pohlmann | RFA | + 2:12 |
| 9 | Karsten Migels | Alemanya de l'Est | + 2:17 |
| 10 | Angelo Tosi | Itàlia | + 2:23 |

## Medaller

| Pos. | País | Or | Plata | Bronze | Total |
| 1 | Txecoslovàquia | 1 | 1 | 1 | 3 |
| 1 | Suïssa | 1 | 1 | 1 | 3 |
| 3 | Bèlgica | 1 | 0 | 0 | 1 |
| 4 | Països Baixos | 0 | 1 | 1 | 2 |

## Referències

* Web de l'UCI
* Resultats a les-sports.info
# Can Catà de Dalt

Can Catà de Dalt és un edifici d'Arenys de Munt (Maresme) protegit com a Bé Cultural d'Interès Local.

## Descripció

Es tracta d'una masia de tres cossos i dues plantes. La coberta és a dues aigües. A la façana principal trobem un portal rodó amb dovelles de pedra granítica. A costat i costat hi ha dues finestres amb llinda recta. Al primer pis i sobre la porta d'entrada hi ha altres dues, també de pedra. A la façana posterior hi ha una finestra de pedra d'arc conopial tapiada. Totes les altres obertures de la casa també són de pedra.

## Referències

* ↑ «Can Catà de Dalt». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Calimere

La punta Calimere (Kalli-medu Tamil) també Cap Calimere o Kodikkarai, és una terra baixa de la costa de Coromandel, districte de Nagapattinam, a Tamil Nadu, Índia, enfront de la punta Pedro de Ceilan. Forma la zona del delta del riu Cauvery i forma el gir de la costa. Un far dels Cola en aquest lloc fou destruït pel tsunami del 2004. Hi ha un altre far construït el 1902. Hi ha un temple hindú i el bany en aquest punt és considerat sagrat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.